Иван Пейчев
Ти нямаш основание…

chitanka.info

Ти нямаш основание

да бъдеш сам

Шумят дърветата.

Шумят ветровете.

Шуми и чашата коняк

и ти шумиш,

доколкото допуска

самотата ти.

Но нямаш основание,

да бъдеш сам

ти нямаш основание.

Самотата е признак

на известна гордост.

Признак на известна горда

смърт.

Ни ноктите лакирани,

ни плажовете замърсени

ни чашите с коняк

не дават основание

за гибелта

наречена самотност.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.